Qirg‘iziston maxsus topshiriqli bo‘linma xodimi hamkasblariga qarata o‘t ochdi

Qirg‘iziston Milliy gvardiyasi harbiy xizmatchisi hamkasblariga qarata o‘t ochdi. Ulardan biri halok bo‘ldi, yana biri yaralandi. Bu haqda “TASS” xabar beradi.

“Hodisa 27-dekabr kechasi sodir bo‘ldi. Hamkasblariga qarata o‘t ochgan harbiy xizmatchi qorovullik xizmatida bo‘lgan, shuning uchun uning quroldan foydalanishi qonuniy bo‘lishi mumkin”, — deyiladi Milliy gvardiya matbuot xizmati xabarida.
Unga hujum qilgan “Qoplon” maxsus topshiriqli bo‘linmasi serjantlaridan biri o‘ldirildi. Yana bir serjantga uchta o‘q tekkan. Hozirgi paytda u og‘ir ahvolda shifoxonaning jonlantirish bo‘limiga joylashtirilgan.
Hozirda tungi favqulodda hodisa tafsilotlari aniqlanmoqda. “Halok bo‘lgan serjant eng yaxshi harbiy xizmatchilardan biri edi. Aynan u jangchilarni turli tadbirlarga va o‘quv mashg‘ulotlariga tayyorlash bilan shug‘ullanar edi”, — deyiladi matbuot xizmati xabarida.